open-index/open-wikipedia-markdown huggingface dataset:
Οίκος του Ουνυάδη

Ο **Οίκος του Ουνυάδη**, ουγγρ.: Unyadi-ház (család) ήταν μία από τις πιο ισχυρές ευγενείς οικογένειες του βασιλείου της Ουγγαρίας κατά τον 15ο αι. Ένα μέλος της, ο Ματθίας Κορβίνος έγινε βασιλιάς της (το διάστημα 1458-90), βασιλιάς της Βοημίας (1469-90) και (διεκδικητής) δούκας της Αυστρίας (1487-90). Ο νόθος γιος του Ιωάννης Κορβίνος κυβέρνησε το δουκάτο του Τρόππαου (1485-1501) και τα δουκάτα Μπύτομ, Γκλούμπτσυτσε, Λόσλαου, Ρατσίμπους, Τοστ (1485-90). Ο θυρεός της οικογένειας έχει ένα κοράκι (λατιν.: corvus) με ένα χρυσό δαχτυλίδι στο ράμφος του.

Ο ιδρυτής του Οίκου, ο Βόυκ, έλαβε το κάστρο Ουνυάδη (σημερινό Χουνεντοάρα της Ρουμανίας) από τον Σιγισμούνδο της Ουγγαρίας το 1409. Η εθνικότητά του είναι αντικείμενο συζήτησης από τους ερευνητές. Μερικοί σύγχρονοι ιστορικοί τον περιγράφουν ως Βλάχο ή Ρουμάνο, κνεζ(ο) ή μπογιάρ(ο), από τη Βαλαχία ή την Τρανσυλβανία. Άλλοι τον περιγράφουν ως Κουμάνο ή Σλάβο ευγενή. Σύμφωνα με τον ιστορικό του 15ου αι. Γιοχάννες ντε Τούροτς, ο Βόυκ μετακινήθηκε από τη Βαλαχία στην Τρανσυλβανία. Ο μεγαλύτερος γιος του Ιωάννης Ουνυάδης αναφέρεται συχνά ως ένας Βλάχος από τους συγχρόνους του.

Ο Ιωάννης, ένας ταλαντούχος στρατιωτικός διοικητής, έγινε το πρώτο μέλος της οικογένειας που απέκτησε τη θέση τού "αληθή βαρόνου του βασιλείου". Διορίστηκε μπάν(ος) του Σεβερίν το 1439 και βοϊβόντε της Τρανσυλβανίας το 1441. Επίσης του χορηγήθηκε ο τίτλος του "αέναου κόμη του Μπέστερτσε" το 1452, λαμβάνοντας έτσι τον πρώτο κληρονομικό τίτλο που δημιουργήθηκε στο βασίλειο της Ουγγαρίας. Όταν απεβίωσε, ο Ιωάννης Ουνυάδης κατείχε πολλές γαίες σε όλο το βασίλειο. Η φήμη και η περιουσία του οδήγησε στην εκλογή τού γιου του Ματθία *Κορβίνου* ως βασιλιά της Ουγγαρίας το 1458. Ο Ματθίας κυβέρνησε τη Μοραβία, τη Σιλεσία, την Αυστρία και άλλες γειτονικές περιοχές. Προσπάθησε να εξασφαλίσει κληρονομική γραμμή διαδοχής για τον γιο του Ιωάννη Κορβίνο. Ωστόσο αυτό δεν συνέβη και ο Ιωάννης, μετά το τέλος του Ματθία το 1490, μπόρεσε μόνο να διατηρήσει το δουκάτο του Γκλόγκαου μαζί με μερικές άλλες κυριότητες στην Ουγγαρία. Ο μόνος γιος του Ιωάννη, ο Χριστόφορος Κορβίνος, ήταν ο τελευταίος άρρην του Οικου· απεβίωσε 6ετής το 1505. Η αδελφή του Ελισάβετ απεβίωσε στην παιδική ηλικία.

## Γενεαλογία του Οίκου του Ουνυάδη της Ουγγαρίας

## Πηγές
* Teleki József. Hunyadiak kora Magyarországon
* Nicolaus Olahus, "Hungaria"
Καταρράκτες Καλαντούλα

Οι **Καταρράκτες Καλαντούλα** (**Kalandula Falls** –παλαιότερα ήταν γνωστοί με την ονομασία  **Duque de Bragança Falls**) βρίσκονται στο ποταμό Λουκάλα, στη βόρεια Ανγκόλα, κοντά στη πόλη Καλαντούλα, 360 χιλ. από την πρωτεύουσα της χώρας, Λουάντα. Έχουν 105 μ. ύψος και 400 μ. πλάτος και αποτελούν τους μεγαλύτερους καταρράκτες της Αφρικής όσον αφορά τη ποσότητα νερού.  

## Παραπομπές


Καλαντουλα
Κατηγορία:Γεωγραφία της Ανγκόλας
Κατάλογος νομαρχών Λάρισας

Ο **Νομάρχης Λαρίσης** ήταν ο διορισμένος (από το 1882 μέχρι το 1994) και εκλεγμένος (από το 1995 μέχρι το 2010) άρχων του '''Νομού Λάρισας''' του ελληνικού κράτους.

Η νομαρχία συστάθηκε το 1882 μετά την απελευθέρωση της Θεσσαλίας.

Οι Νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι Νομάρχες ήταν αιρετοί. Πρώτος διορισμένος νομάρχης ήταν ο Θεοχάρης Β. Θεοχάρης και πρώτος αιρετός ο Γιάννης Φλώρος.

Η Νομαρχία Λάρισας σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη της Λάρισας.

Ως διάδοχος του νομάρχη μπορεί να θεωρηθεί ο Αντιπεριφερειάρχης Λάρισας.

## Ιστορικό
Ο νομός Λαρίσης ιδρύθηκε στις 19 Μαρτίου 1882 με τον Ν. Δίγαμμα Μ, που δημοσιεύτηκε στο ΦΕΚ 16 της ημερομηνίας αυτής. Όταν συστάθηκε, περιελάμβανε 40 δήμους και έξι επαρχίες (Αγιάς, Αλμυρού, Βόλου, Ελασσόνος, Τιρνάβου και Φαρσάλων. Επικεφαλής του νομού ορίστηκε ο Νομάρχης, ο οποίος διοριζόταν από την εκάστοτε κυβέρνηση. Ως έδρα του Νομάρχη ορίστηκε η Λάρισα και των επάρχων οι προαναφερθείσες επαρχίες, με εξαίρεση τον έπαρχο Δομοκού - Φαρσάλων, η έδρα του οποίου βρισκόταν στα Φάρσαλα.

Πρώτος νομάρχης ήταν ο Θεοχάρης Β. Θεοχάρης, ο οποίος αντικατέστησε τον Τούρκο βαλή του Γενή Σεχήρ. Ο διορισμός του έγινε στις 22 Μαρτίου 1882.
## Κατάλογος

## Κατάλογος Νομαρχών Λάρισας
### Διορισμένοι Νομάρχες Λάρισας

### Αιρετοί Νομάρχες Λάρισας

### Αντιπεριφερειάρχες Π.Ε. Λάρισας

## Σημειώσεις και παραπομπές


*
Λαρισ
Ζόρντι Φαράς Φορνέ

Ο **Ζορντί Φαράς Φορνέ** () είναι πολιτικός της  Ανδόρρας ο οποίος υπηρέτησε ως Γενικός Σύνδικος του Γενικού Συμβουλίου (πρόεδρος του Κοινοβουλίου) από το 1992 έως το 1994. Ήταν επίσης μέλος του Γενικού Συμβουλίου (βουλευτής) από το 1986 έως το 1994. Κατά τη διάρκεια της θητείας του, εγκρίθηκε το σύνταγμα της Ανδόρρας και λίγο μετά την έγκρισή του, ο Ζοσέπ Νταλιερές Κοντίνα έγινε Γενικός Σύνδικος. Υπηρέτησε στην Εθνική Δημοκρατική Ομάδα του Όσκαρ Ρίβας Ρετς και αργότερα στο Δημοκρατικό Κόμμα.

## Παραπομπές


Κατηγορία:Γενικοί Σύνδικοι του Γενικού Συμβουλίου (Ανδόρρα)
Ερρίκος Β΄ του Μύνστερμπεργκ-Ελς

Ο **Ερρίκος Β΄**, τσεχ.: Jindřich II. Minstrbersko-Olešnický (29 Μαρτίου 1507 - 2 Αυγούστου 1548) από τον Οίκο του Ποντιέμπραντυ ήταν δούκας του Μύνστερμπεργκ-Ελς (1536-42) και δούκας του Μπέρνστατ (1542-48). Είχε τον τίτλο του κόμη του Γκλατς/Κλάντσκο, αν και ποτέ δεν κυβέρνησε την κομητεία.

## Βιογραφία
Ήταν ο δευτερότοκος γιος του Καρόλου Α΄ δούκα του Μύνστερμπεργκ-Ελς και της Άννας των Πιαστ-Σιλεσίας-Γκλόγκουφ, κόρης του Ιωάννη Β΄ δούκα του Ζάγκαν.

## Οικογένεια
Παντρεύτηκε το 1529 τη Μαργαρίτα, κόρη του Ιωάννη Β΄ του Πέρνσταϊν, αυτή όμως απεβίωσε το επόμενο έτος.

Το 1537 ο Ερρίκος Β΄ έκανε δεύτερο γάμο με τη Μαργαρίτα, κόρη του Ερρίκου Ε΄ δούκα του Μεκλεμβούργου-Σβερίν και είχε τέκνα:
* Άννα 1539-1568.
* Σαλομένα 1540-1567, παντερεύτηκε τον Γεώργιο Τουρν & Βαλσασίνα.
* Ερρίκος Γ΄ 1542-1587, δούκας του Μύνστερμπεργκ-Ελς.
* Κάρολος Β΄ δούκας του Μύνστερμπεργκ-Ελς.
* Αικατερίνη 1548-1579, παντρεύτηκε τον Γεώργιο Μπέρκα του Ντουμπέ.

## Πρόγονοι

## Παραπομπές


## Πηγές
* Hugo Weczerka: Handbuch der historischen Stätten: Schlesien, Stuttgart, 1977, ISBN 3-520-31601-3, p. 19, 322 and 506 as well as genealogical tables on p. 602-603.

Κατηγορία:Οίκος του Ποντιέμπραντυ
Πύργος Βασιλίσσης

Ο **Πύργος Βασιλίσσης** είναι πρώην βασιλική έπαυλη που έχει μετατραπεί σε μουσείο και βρίσκεται δίπλα στο Μητροπολιτικό Πάρκο «Αντώνης Τρίτσης» στο Ίλιον.

Το κτήμα έχει έκταση 200 εκτάρια και αγοράστηκε από τον Όθωνα της Ελλάδας, ο οποίος έχτισε εκεί ένα μικρό νεογοτθικό κάστρο για τη σύζυγό του, Αμαλία του Ολδεμβούργου. Η αρχιτεκτονική του θυμίζει το Κάστρο Χόενσβανγκαου στη Βαυαρία που χτίστηκε για τον αδελφό του Όθωνα, Μαξιμιλιανό Β΄ της Βαυαρίας. Καθώς αποτελείται από μονάχα έναν πύργο, ονομάστηκε «ο Πύργος της Βασιλίσσης». Μετά την παραίτηση του Όθωνος (1862), πέρασε στην ιδιοκτησία της οικογένειας Σερπιέρη, στην οποία ανήκει έως και σήμερα. Πλέον στο κτήμα υπάρχει γαλακτοποιείο και οινοποιείο και τα κρασιά που εμφιαλώνονται εκεί φέρουν τη γαλλική ονομασία "Tour la Reine" (= Πύργος της Βασίλισσας). 

Το 2014 εγκαινιάστηκε ο σταθμός «Πύργος Βασιλίσσης» του προαστιακού Αθηνών που βρίσκεται πλησίον του κτήματος. 

Πλάνα από τον Πύργο Βασιλίσσης υπάρχουν αποτυπωμένα στην ταινία ''Γκόλφω'' (1914) του Κωνσταντίνου Μπαχατώρη.  

## Παραπομπές


## Εξωτερικοί σύνδεσμοι
* Καρδαμίτση-Αδάμη, Μάρω. *Ανάκτορα στην Ελλάδα*. Αθήνα: Μέλισσα, 2009.
* 

Κατηγορία:Πύργοι στην Ελλάδα
Κατηγορία:Μουσεία στην Αττική
Κάρολος Β΄ του Μύνστερμπεργκ-Ελς

Ο **Κάρολος Β΄**, τσεχ. Karel II. z Minsterberka (15 Απριλίου 1545 - 28 Ιανουαρίου 1617) από τον Οίκο του Ποντιέμπραντυ ήταν δούκας του Ελς (1565-1617) και δούκας του Μπέρνστατ (1604-1617). Είχε τον τίτλο του δούκα του Μύνστερμπεργκ και του κόμη του Γκλατς. Έγινε κυβερνήτης της Σιλεσίας (1608-17) υπό τους βασιλείς Ροδόλφο και Ματθία τους Αψβούργους.

## Βιογραφία
Ήταν ο δευτερότοκος γιος του Ερρίκου Β΄ δούκα του Μύνστερμπεργκ-Ελς και της Μαργαρίτας, κόρης του Ερρίκου Ε΄ δούκα του Μεκλεμβούργου-Σβερίν.

## Οικογένεια
Παντρεύτηκε πρώτα το 1570 την Αικατερίνη Μπέρκα της Ντούμπα, η οποία απεβίωσε το 1583. Είχε τέκνα:
* Ερρίκος 1575-1591, απεβ. 16 ετών.
* Μαργαρίτα-Μαγδαληνή 1578, απεβ. νήπιο.

Το 1583 ο Κάρολος Β΄ έκανε δεύτερο γάμο με την Ελισάβετ-Μαγδαληνή των Πιαστ-Σιλεσίας (1562-1630), κόρη του Γεωργίου Β΄ δούκα του Μπζεγκ και είχε τέκνα:
* Ερρίκος-Βεγκέσλαος 1592-1639, δούκας του Ελς-Μπέρνστατ.
* Κάρολος-Φρειδερίκος δούκας του Μύνστερμπεργκ-Ελς.
* Βαρβάρα 1595-1652.
* Ελισάβετ 1599-1631, παντρεύτηκε τον Γεώργιο-Ροδόλφο των Πιαστ-Σιλεσίας δούκα της Λεγκνίτσα.
* Σοφία-Αικατερίνη 1601-1659, παντρεύτηκε τον Γεώργιο Γ΄ των Πιαστ-Σιλεσίας δούκα του Μπζεγκ.

## Πρόγονοι

## Πηγές
* Ludwig Petry, Joseph Joachim Menzel (eds): Geschichte Schlesiens, vol. 2, ISBN 3-7995-6342-3, p. 34, 36, 39, 43 and 49
* Hugo Weczerka: Handbuch der historischen Stätten: Schlesien, Stuttgart, 1977, ISBN 3-520-31601-3, p. 368-373 and family trees on p. 602-603.

Κατηγορία:Οίκος του Ποντιέμπραντυ
Γεώργιος Α΄ του Μύνστερμπεργκ-Ελς

Ο **Γεώργιος Α΄**, τσεχ.:  Jiří z Minstrberka ή Jiří z Poděbrad (2 Οκτωβρίου 1470 - 10 Νοεμβρίου 1502) από τον Οίκο του Ποντιέμπραντυ ήταν δούκας του Μύνστερμπεργκ-Ελς και κόμης του Γκλατς.

## Βιογραφία
Ήταν ο δευτερότοκος γιος του Ερρίκου Α΄ δούκα του Μύνστερμπεργκ-Ελς & κόμη του Γκλατς/Κλάντσκο και της Ούρσουλας των Χοεντσόλερν, κόρης του Αλβέρτου Γ΄ Αχιλλέα εκλέκτορα του Βρανδεμβούργου.

Ο μεγαλύτερος αδελφός του Αλβέρτος Α΄ νυμφεύτηκε το 1487 τη Σαλώμη, κόρη του Ιωάννη Β΄ δούκα του Ζάγκαν. Το 1488 ο Γεώργιος Α΄ νυμφεύτηκε τη Χέντβιχ και ο νεότερος αδελφός του Κάρολος Α΄ την Άννα, οι οποίες ήταν επίσης κόρες του Ιωάννη Β΄.

Το 1498 οι τρεις αδελφοί διαδέχθηκαν τον πατέρα τους. Κυβέρνησαν αρχικά από κοινού, αλλά ο καθένας ζούσε στο δικό του κάστρο: ο Αλβέρτος στο Γκλατς/Κλάντσκο, ο Γεώργιος Α΄ στο Ελς/Ολεσνίτσα και ο Κάρολος Α΄ στο Μύνστερμπεργκ/Ζιέμπιτσε και από το 1530 στο νεόδμητο κάστρο του Φράνκεσταϊν/Ζαμπκοβίτσε Σλάσκιε. Αν και οι τρεις τους πώλησαν την κομητεία του Γκλατς το 1501 στον μέλλοντα κουνιάδο τους Ούλριχ κόμη του Χάρντεγκ, διατήρησαν τον τίτλο του *κόμη του Γκλατς* για τους εαυτούς τους και τους απογόνους τους, ώσπου εξέλιπε ο Οίκος τους το 1647.

Ο Γεώργιος Α΄ ήταν προστάτης των εγκαταστάσεων των λουτρών στο Μπαντ Λάντεκ/Λόντεκ-Ζντρούι. Σύντομα μετά το τέλος του πατέρα του ξεκίνησε την κατασκευή των τοπικών *λουτρών του Γεωργίου* με χώρους διαμονής και το παρεκκλήσιο του Αγ. Γεωργίου. Το 1501 εξέδωσε τους πρώτους κανονισμούς λουτρών για το Λάντεκ.

## Οικογένεια
Νυμφεύτηκε τη Χέντβιχ των Πιαστ-Σιλεσίας-Γκλόγκουφ, κόρη του Ιωάννη Β΄ δούκα του Ζάγκαν. Δεν απέκτησαν απογόνους.

## Πρόγονοι

## Πηγές
* Georg von Münsterberg", Neue Deutsche Biographie (NDB) (in German), 10, Berlin: Duncker & Humblot, 1974, p. 487 (added entry in the article Johann II., Herzog in Schlesien und Herr zu Sagan)
* Hermann Markgraf (1881), "Johann II. (Herzog von Glogau und Sagan)", Allgemeine Deutsche Biographie (ADB) (in German), 14, Leipzig: Duncker & Humblot, pp. 402–409 (added entry in the article Johann II., Herzog in Schlesien und Herr zu Sagan)
* Arno Herzig, Małgorzata Ruchniewicz: Geschichte des Glatzer Landes. Hamburg-Wrocław 2006, ISBN 3-934632-12-2, p. 54–59

Κατηγορία:Οίκος του Ποντιέμπραντυ
Ερρίκος Α΄ του Μύνστερμπεργκ-Ελς

Ο **Ερρίκος Α΄** ο *Πρεσβύτερος*, τσεχ. Jindřich starší z Poděbrad z Minstrberka (1448 - 1498) από τον Οίκο του Ποντιέμπραντυ ήταν δούκας του Μύνστερμπεργκ-Ελς στη Σιλεσία, δούκας της Οπάβα και κόμης του Κλάντσκο. Κατά καιρούς υπηρέτησε ως landeshauptmann (καγκελάριος) και κυβερνήτης της Βοημίας.

## Βιογραφία
Ήταν ο πρωτότοκος γιος του Γεωργίου της Βοημίας και της Κουνιγκούντε, κόρης του Σμιλ του Στέμπεργκ.

## Οικογένεια
Παντρεύτηκε το 1467 την Ούρσουλα των Χοεντσόλερν, κόρη του Αλβέρτου Γ΄ Αχιλλέα εκλέκτορα του Βρανδεμβούργου και είχε τέκνα:
* Αλβέρτος 1468-1511, δούκας του Μύνστερμπεργκ-Ελς.
* Γεώργιος Α΄ 1470-1502, δούκας του Μύνστεμρπεργκ-Ελς μαζί με τον μεγαλύτερο αδελφό του.
* Μαργαρίτα 1473-1530, παντρεύτηκε τον Ερνέστο Α΄ πρίγκιπα του Άνχαλτ-Ντέσαου.
* Κάρολος Α΄ 1476-1536, δούκας του Μύνστερμπεργκ-Ελς.
* Μαγδαληνή 1482-1513, απεβ. 31 ετών..
* Σιδωνία 1483-1522, παντρεύτηκε τον Ούλριχ κόμη του Χάρντεγκ.

## Πρόγονοι

## Παραπομπές


## Πηγές
* Arno Herzig and Małgorzata Ruchniewicz: History of the Land of Glatz, Hamburg, Wrocław, 2006, ISBN 3-934632-12-2, p. 54–59
* Hugo Weczerka (ed.): Manual of historic sites: Silesia, Stuttgart 1977, ISBN 3-520-31601-3
* Herbert Eckelt: The rise of the Poděbrady family and the elevation of their land to the County of Glatz (1459/62), in: Yearbook of the Silesian Friedrich-Wilhelms University of Wroclaw, volume XXVI, Sigmaringen, 1985
* Martin Šandera: Jindřich I. Minsterberkský – První hrabě Kladský a jeho majetková základna, in: Kladský Sbornik, volume 6, 2004, p. 7–19
* Manfred Spata: The survey of the county of Glatz in 1459 by King George of Poděbrady, in: Communications of the AGG, ISSN 1610-1308, No. 8, 2009, p. 72–77.

## Εξωτερικοί σύνδεσμοι
* 

Κατηγορία:Οίκος του Ποντιέμπραντυ
Εθνοσυνέλευση (Μάλι)

Η **Εθνοσυνέλευση** (Γαλλικά: *Assemblée nationale*) της Δημοκρατίας του Μάλι είναι το μονοθάλαμο νομοθετικό σώμα της χώρας. Αποτελείται από 147 μέλη, τους βουλευτές, που εκλέγονται με άμεσες δημοκρατικές εκλογές, με καθολική ψηφοφορία. Οι αρμοδιότητες και οι εξουσίες της Εθνοσυνέλευσης ορίστηκαν στα άρθρα 59-80 του Συντάγματος του Μάλι του 1992.

## Εκλογικό σύστημα
Τα 147 μέλη εκλέγονται με πλειοψηφικό εκλογικό σύστημα δύο γύρων από 125 εκλογικές περιφέρειες, με αναλογία 1 βουλευτής ανά 60.000 κατοίκους. Οι περιφέρειες που έχουν πληθυσμό ως 60.000 άτομα είναι μονοεδρικές και εκλέγουν έναν βουλευτή, ενώ οι μεγαλύτερες περιφέρειες εκλέγουν έναν βουλευτή παραπάνω ανά 40.000 άτομα πληθυσμού. Οι υποψήφιοι συμμετέχουν στις εκλογές ως μέλη πολιτικών κομμάτων ή ως ανεξάρτητοι πολιτικοί. Για να εκλεγεί ένας υποψήφιος πρέπει να επιτύχει την απόλυτη πλειοψηφία (πάνω από 50% των ψήφων) στον πρώτο γύρο των εκλογών ή μία απλή πλειοψηφία στον δεύτερο γύρο.

Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες του Μάλι ηλικίας άνω των 18 ετών.

## Πρόεδρος της Εθνοσυνέλευσης
Ο Πρόεδρος είναι το πρόσωπο που προεδρεύει στην Εθνοσυνέλευση. Ακολουθεί κατάλογος με τα άτομα που χρημάτισαν στη θέση αυτή:

## Παραπομπές


Κατηγορία:Πολιτική του Μάλι
Μαλι
Αλβέρτος του Μύνστερμπεργκ-Ελς

Ο **Αλβέρτος Α΄**, τσεχ. Albrecht z Poděbrad z Minstrberka (3 Αυγούστου 1468 - 12 Ιουλίου 1511) από τον Οίκο του Ποντιέμπραντυ ήταν δούκας του Μύνστερμπεργκ-Ελς (πολων.: Ζιέμπιτσε-Ολεσνίτσα) και κόμης του Κλάντσκο.

## Βιογραφία
Ήταν ο πρωτότοκος γιος του Ερρίκου Α΄ δούκα του Μύνστερμπεργκ-Ελς (γιου του Γεωργίου της Βοημίας) και της Ούρσουλας του Χοεντσόλερν, κόρης του Αλβέρτου Γ΄ Αχιλλέα εκλέκτορα του Βρανδεμβούργου.

Το 1487 παντρεύτηκε τη Σαλώμη (1475/76-1514), κόρη του Ιωάννη Β΄ δούκα του Ζαγκάν και Γκροσγκλογκαου. Το 1488 οι αδελφοί του Γεώργιος Α΄ και Κάρολος Α΄ νυμφεύτηκαν επίσης κόρες του Ιωάννη Β΄. 

Έπειτα από το τέλος του πατέρα τους το 1498, οι τρεις αδελφοί κυβέρνησαν από κοινού αρχικά, αν και ο καθένας ζούσε στην Αυλή του: ο Αλβέρτος στο Κλόντσκο, ο Γεώργιος στο Ελς/Ολεσνίτσα και ο Κάρολος στο Μύνστερμπεργκ/Ζιέμπιτσε και μετά το 1530 στο νεόκτιστο κάστρο του στο Φράνκενσταϊν. Οι τρεις αδελφοί πώλησαν την κομητεία του Κλάντσκο το 1501 στον -μέλλοντα κουνιάδο τους- Ούλριχ κόμη του Χάρντεγκ. Ωστόσο διατήρησαν τον τίτλο του "κόμη του Κλάντσκο" για τους εαυτούς τους και τους απογόνους τους, ώσπου ο Οίκος τους εξέλιπε το 1647.

Το 1502 απεβίωσε ο Γεώργιος και το 1511 απεβίωσε και ο Αλβέρτος, 43 ετών.

## Οικογένεια
Παντρεύτηκε το 1487 τη Σαλώμη των Πιαστ-Σιλεσίας-Γκλόγκουφ, κόρη του Ιωάννη Β΄ δούκα του Ζαγκάν και είχε τέκνο:
* Ούρσουλα 1498-1545, παντρεύτηκε τον Ερρίκο Ρήζενμπεργκ (απεβ. 1551).

## Πρόγονοι

## Πηγές
* "Albrecht von Münsterberg", Neue Deutsche Biographie (NDB) (in German), 10, Berlin: Duncker & Humblot, 1974, p. 487 (added entry in the article Johann II., Herzog von Glogau und Sagan)
* Hermann Markgraf (1881), "Johann II. (Herzog von Glogau und Sagan)", Allgemeine Deutsche Biographie (ADB) (in German), 14, Leipzig: Duncker & Humblot, pp. 402–409 (added entry in the article Johann II., Herzog in Schlesien und Herr zu Sagan)
* Arno Herzig, Małgorzata Ruchniewicz: Geschichte des Glatzer Landes, Hamburg-Wrocław, 2006, ISBN 3-934632-12-2, p. 54–59

Κατηγορία:Οίκος του Ποντιέμπραντυ
Πλέι-Οφ NBA 1958

Τα **πλέι-οφ του 1958** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1957-58 του **[[NBA]]**. Το τουρνουά ολοκληρώθηκε με τους Σαιντ Λούις Χοκς να κερδίζουν τους Μπόστον Σέλτικς με 4-2 νίκες στους τελικούς της διοργάνωσης και να κατακτούν το τρόπαιο του πρωταθλητή.

Αυτός ήταν ο πρώτος και ο τελευταίος -μέχρι σήμερα- τίτλος στην ιστορία των Χοκς. Συναντήθηκαν με τους Σέλτικς σε τέσσερις από τους πέντε τελικούς το διάστημα 1957-1961, με τους Σέλτικς να κερδίζουν τους τρεις (1957, 1960, 1961) και τους Χοκς τον ένα (1958). Ακολούθησε η μετακίνησή τους στην Ατλάντα το 1968 και η μετονομασία τους σε Ατλάντα Χοκς. Έκτοτε, οι επιτυχίες τους στα πλέι-οφ είναι ελάχιστες.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
* Οι **[[Σαιντ Λούις Χοκς]]** (1) πέρασαν άνευ αγώνων στους τελικούς της κατηγορίας.
(2) **[[Ντιτρόιτ Πίστονς]]** vs. (3) Σινσινάτι Ρόγιαλς:

### Ημιτελικοί Ανατολικής κατηγορίας
* Οι **[[Μπόστον Σέλτικς]]** (1) πέρασαν άνευ αγώνων στους τελικούς της κατηγορίας.
(2) Σίρακιουζ Νάσιοναλς vs. (3) **[[Φιλαδέλφεια Ουόριορς]]**:

## Τελικοί κατηγοριών
### Τελικοί Δυτικής κατηγορίας
(1) **[[Σαιντ Λούις Χοκς]]** vs. (2) Ντιτρόιτ Πίστονς:

### Τελικοί Ανατολικής κατηγορίας
(1) **[[Μπόστον Σέλτικς]]** vs. (3) Φιλαδέλφεια Ουόριορς:

## Τελικοί NBA

(Α1) Μπόστον Σέλτικς vs. (Δ1) **[[Σαιντ Λούις Χοκς]]**:

## Εξωτερικοί σύνδεσμοι
* 1958 NBA Playoffs στο Basketball-Reference

1958
Πλει-Οφ
Ασυμπτωματικός φορέας

μικρογραφία|Εικονογράφηση της Μέρι Μάλλον (γνωστή και ως "Τυφοειδής Μαίρη" επειδή ήταν ασυμπτωματικός φορέας του τυφοειδούς πυρετού) σε εφημερίδα το 1909.
Ο **ασυμπτωματικός φορέας** (γνωστός και με τους όρους **υγιής φορέας** ή απλώς **φορέας**) είναι ένα πρόσωπο ή άλλος οργανισμός που έχει μολυνθεί από ένα παθογόνο, αλλά δεν εμφανίζει συμπτώματα της λοίμωξης από την οποία έχει μολυνθεί.

Αν και δεν επηρεάζεται από το παθογόνο, ο ασυμπτωματικός φορέας μπορεί να μεταδώσει μια ασθένεια σε άλλα άτομα ή να εμφανίσει συμπτώματα σε ύστερα στάδια μιας ασθένειας. Οι ασυμπτωματικοί φορείς παίζουν σημαντικό ρόλο στην μετάδοση διαφόρων κοινών μολυσματικών ασθενειών όπως ο τύφος, το βακτήριο C. difficile, διάφορα είδη γριπών, η χολέρα, η ασθένεια του κορωνοϊού 2019, η φυματίωση και ο ιός ανθρώπινης ανοσοανεπάρκειας. Ενώ ο μηχανισμός της μεταφοράς μιας ασθένειας είναι ακόμα άγνωστος, οι ερευνητές έχουν κάνει πρόοδο στις έρευνες για την κατανόηση του πως μερικά παθογόνα μπορούν να παραμείνουν αδρανείς σε ένα ανθρώπινο οργανισμό για μια χρονική περίοδο. Μια καλύτερη κατανόηση για τους ασυμπτωματικούς φορείς ασθενειών είναι πολύ σημαντική στα πεδία της δημόσιας υγείας και της ιατρικής, ενώ εργάζονται στο περιορισμό της διάδοσης μιας συνηθισμένης μολυσματικής ασθένειας.

## Παραπομπές

Κατηγορία:Ιατρική ορολογία
Κατηγορία:Λοιμώδεις ασθένειες
Πλέι-Οφ NBA 1959

Τα **πλέι-οφ του 1959** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1958-59 του **[[NBA]]**. Το τουρνουά ολοκληρώθηκε με τους Μπόστον Σέλτικς να επικρατούν των Μινεάπολις Λέικερς με 4-0 νίκες στους τελικούς της διοργάνωσης και να κατακτούν το τρόπαιο του πρωταθλητή για δεύτερη φορά στην ιστορία τους.

Αυτή ήταν η πρώτη από τις πολλές σειρές τελικών αγώνων ανάμεσα στις δύο ομάδες κατά τις επόμενες δεκαετίες και η αρχή της μεγαλύτερης αντιπαλότητας στο NBA. Οι Σέλτικς κέρδισαν τις πρώτες οκτώ σειρές αγώνων που ακολούθησαν, μέχρι οι Λέικερς να καταφέρουν να επικρατήσουν το 1985 και το 1987. Οι Σέλτικς κέρδισαν ξανά το 2008, αλλά οι Λέικερς πήραν την εκδίκησή τους το 2010.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
* Οι **[[Σαιντ Λούις Χοκς]]** (1) πέρασαν άνευ αγώνων στους τελικούς της κατηγορίας.
(2) **[[Μινεάπολις Λέικερς]]** vs. (3) Ντιτρόιτ Πίστονς:

### Ημιτελικοί Ανατολικής κατηγορίας
* Οι **[[Μπόστον Σέλτικς]]** (1) πέρασαν άνευ αγώνων στους τελικούς της κατηγορίας.
(2) Νιου Γιορκ Νικς vs. (3) **[[Σίρακιουζ Νάσιοναλς]]**:

## Τελικοί κατηγοριών
### Τελικοί Δυτικής κατηγορίας
(1) Σαιντ Λούις Χοκς vs. (2) **[[Μινεάπολις Λέικερς]]**:

### Τελικοί Ανατολικής κατηγορίας
(1) **[[Μπόστον Σέλτικς]]** vs. (3) Σίρακιουζ Νάσιοναλς:

## Τελικοί NBA
(Α1) **[[Μπόστον Σέλτικς]]** vs. (Δ2) Μινεάπολις Λέικερς:

## Εξωτερικοί σύνδεσμοι
* 1959 NBA Playoffs  στο Basketball-Reference

1959
Πλει-Οφ
Ερρίκος Γ΄ του Μύνστερμπεργκ-Ελς

Ο **Ερρίκος Γ΄**, τσεχ.: Jindřich III-Minstrbersko Olešnický (29 Απριλίου 1542 - 10 Απριλίου 1587) από τον Οίκο του Ποτιέμπραντυ ήταν δούκας του Μύνστερμπεργκ (1565-1574) και δούκας του Μπέρνστατ. Είχε τον τίτλο του κόμη του Γκρατς.

## Βιογραφία
Ήταν ο πρωτότοκος γιος του Ερρίκου Β΄ δούκα του Μύνστερμπεργκ-Ελς & του Μπέρνστατ και της Μαργαρίτας, κόρης του Ερρίκου Ε΄ δούκα του Μεκλεμβούργου-Σβερίν.

Όταν διαδέχθηκε τον πατέρα του το 1548 ήταν μόνο 6 ετών, έτσι αρχικά τέθηκε υπό την επιτροπεία του θείου του Ιωάννη, ο οποίος αποκαλούσε τον εαυτό του *δούκα του Μπέρνστατ* (1548-1565). Το 1565 απεβίωσε ο Ιωάννης και ο Ερρίκος Γ΄ ανέλαβε την εξουσία στο δουκάτο του Μπέρνστατ. Ήταν υπερβολικά χρεωμένος και το 1574 έπρεπε να πωλήσει το δουκάτο του Μπέρνστατ, περιλαμβανομένου του κάστρου και αρκετών άλλων κωμών, στην οικογένεια φον Σίντελ.

Ο Ερρίκος Γ΄ απεβίωσε 45 ετών, άτεκνος. Το Μπέρνστατ το αγόρασε πίσω το 1604 ο αδελφός του Κάρολος Β΄ δούκας του Ελς.

## Οικογένεια
Παντρεύτηκε την Μαγδαληνή Μεζέριτς του Λόμνιτς. Δεν απέκτησαν απογόνους.

## Πρόγονοι

## Πηγές
* Hugo Weczerka: Handbuch der historischen Stätten: Schlesien, Stuttgart, 1977, ISBN 3-520-31601-3, p. 19 and genealogical tables on p. 602–603.
* Rudolf Žáček: Dějiny Slezska v datech', Prague, 2004, ISBN 80-7277-172-8, p. 145, 410 and 436.

Κατηγορία:Οίκος του Ποντιέμπραντυ
Ιωακείμ του Μύνστερμπεργκ-Ελς

Ο **Ιωακείμ**, τσεχ.: Jáchym z Minstrberka (18 Ιανουαρίου 1503 - 27 Δεκεμβρίου 1562) από τον Οίκο του Ποντιέμπραντυ ήταν δούκας του Μύνστερμπεργκ-Ελς (1536-42). Είχε τον τίτλο του κόμη του Κλάντσκο/Κλόντσκο, αν και δεν κυβέρνησε την κομητεία πραγματικά. Έγινε πρίγκιπας-επίσκοπος του Βρανδεμβούργου.

## Βιογραφία
Ήταν ο πρωτότοκος γιος του Καρόλου Α΄ δούκα του Μύνστερμπεργκ-Ελς και της Άννας των Πιαστ-Σιλεσίας, κόρης του Ιωάννη Β΄ δούκα του Ζαγκάν.

Ο Κάρολος Α΄ ήταν εγγονός του Γεωργίου της Βοημίας, ο οποίος απέκτησε την κομητεία του Κλόντσκο (1454) και το δουκάτο του Μύνστερμπεργκ στη Σιλεσία (1456). Ο Κάρολος Α΄ έλαβε το δουκάτο του Ελς από τον Βλαδίσλαο Β΄ (1495). Ο Κάρολος Α΄ κυβερνούσε αρχικά μαζί με τους δύο μεγαλύτερους αδελφούς του, οι οποίοι όμως απεβίωσαν χωρίς άρρενα διάδοχο, έτσι ο Κάρολος Α΄ έμεινε μόνος του· είχε επιρροή στην Αυλή της Πράγας, στον Βλαδίσλαο Β΄ και στον γιο του Λουδοβίκο και είχε παίξει ρόλο στην εκλογή του Φερδινάνδου Α΄ των Αψβούργων ως βασιλιά της Βοημίας (1526). Αν και προσκολλημένος στην Καθολική πίστη, ο Κάρολος Α΄ μόρφωσε τους γιους του το διάστημα 1515-17 στον Γιόχαν Χες Λουθηρανό μεταρρυθμιστή, ο οποίος ήταν τότε ιερέας στη Νύσα.

## Πρόγονοι

## Αναφορές


## Πηγές
* Hugo Weczerka: Manual of historic sites: Silesia, Stuttgart: 1977, ISBN 3-520-31601-3, pp. 322 and 506 as well as genealogical tables on pp. 602–603.

Κατηγορία:Οίκος του Ποντιέμπραντυ
Γεώργιος Β΄ του Μύνστερμπεργκ-Ελς

Ο **Γεώργιος Β΄**, τσεχ.: Jiří II z Minstrberka (30 Απριλίου 1512 - 13 Ιανουαρίου 1553) από τον Οίκο του Ποντιέμπραντυ ήταν δούκας του Μύνστερμπεργκ (1536-42) και δούκας του Ελς. Είχε τον τίτλο του κόμη του Γκλατς.

## Βιογραφία
Ήταν ο τέταρτος γιος του Καρόλου Α΄ δούκα του Μύνστερμπεργκ-Ελς και της Άννας των Πιαστ-Σιλεσίας, κόρης του Ιωάννη Β΄ δούκα του Ζάγκαν.

## Οικογένεια
Παντρεύτηκε την Ελισάβετ Κόστκα του Πόστουπιτς. Δεν απέκτησαν απογόνους.

## Πρόγονοι

## Πηγές
* Hugo Weczerka: Handbuch der historischen Stätten: Schlesien, Stuttgart, 1977, ISBN 3-520-31601-3, p. 322 and 506 anD genealogical tables on p. 602–603
* Dehio-Handbuch der Kunstdenkmäler in Polen: Schlesien, Munich, Berlin, 2005, ISBN 3-422-03109-X, p. 687.

Κατηγορία:Οίκος του Ποντιέμπραντυ
Ιωάννης του Μύνστερμπεργκ-Ελς

Ο **Ιωάννης**, τσεχ.: Hanuš z Minstrberka (4 Νοεμβρίου 1509 - 28 Φεβρουαρίου 1565) από τον Οίκο του Ποντιέμπραντυ ήταν δούκας του Μύνστερμπεργκ (1542-65), δούκας του Ελς (1548-65) και δούκας του Μπέρνστατ (1548-65). Είχε τον τίτλο του κόμη του Γκλατς.

## Βιογραφία
Ήταν ο τρίτος γιος του Καρόλου Α΄ δούκα του Μύνστερμπεργκ-Ελς και της Άννας των Πιαστ-Σιλεσίας, κόρης του Ιωάννη Β΄ δούκας του Ζάγκαν. 

## Οικογένεια
Παντρεύτηκε το 1536 την Χριστίνα-Αικατερίνη του Σίντλοβιτς (1519-1556) και είχε τέκνο:
* Κάρολος-Χριστόφορος 1545-1569, δούκας του Μύνστερμπεργκ.

Το 1561 ο Ιωάννης έκανε δεύτερο γάμο με τη Μαργαρίτα των Γουέλφων, κόρη του Ερρίκου Β΄ δούκα του Μπράουνσβαϊγκ-Βόλφενμπυτελ. Δεν απέκτησαν απογόνους.

## Πρόγονοι

## Αναφορές


## Πηγές
* Hugo Weczerka: Handbuch der historischen Stätten: Schlesien, Stuttgart, 1977, ISBN 3-520-31601-3, p. 322, 372 and 506 as well as genealogical tables on p. 602-603.
* Dehio-Handbuch der Kunstdenkmäler in Polen: Schlesien. München·Berlin 2005, ISBN 3-422-03109-X, p. 687 ff

Κατηγορία:Οίκος του Ποντιέμπραντυ
Κάρολος Χριστόφορος του Μύνστερμπεργκ

Ο **Κάρολος-Χριστόφορος** (τσεχ.: Karel Krištof z Poděbrad ή Karel Krištof z Minstrberka, 22 Μαΐου 1545 - 17 Μαρτίου 1569) από τον Οίκο του Ποντιέμπραντυ ήταν δούκας του Μύνστερμπεργκ (1565-1569). Είχε τον τίτλο του κόμη του Γκλατς.

## Βιογραφία
Ήταν το μόνο τέκνο του Ιωάννη δούκα του Μύνστερμπεργκ-Ελς και της πρώτης συζύγου του Χριστίνας-Αικατερίνης του Σίντλοβιτς (1519-1556).

Το 1558 ο Κάρολος-Χριστόφορος ανέλαβε το Μεγάλο Ταξίδι στην Ευρώπη και έμεινε στην Αυλή του Φερδινάνδου Α΄ των Αψβούργων.   Έπειτα από τον θάνατο του πατέρα του, ο οποίος είχε κάνει δεύτερο γάμο με τη Μαργαρίτα του Μπράουνσβαϊγκ-Βόλφενμπυτελ (απεβ. 1520), ο Κάρολος-Χριστόφορος κληρονόμησε το 1565 το δουκάτο του Μύνστερμπεργκ. Το δουκάτο του Ελς κληροδοτήθηκε στον εξάδελφό του Κάρολο Β΄ και το δουκάτο του Μπέρνστατ περιήλθε στον αδελφό εκείνου Ερρίκο Γ΄. Όπως ο πατέρας του και οι αδελφοί του, ο Κάρολος-Χριστόφορος υποστήριξε τη Μεταρρύθμιση στην επικράτειά του: το 1567 σταμάτησαν οι καθολικές λειτουργίες στον καθεδρικό των Αγ. Πέτρου & Παύλου στο Μύνστερμπεργκ.

## Πρόγονοι

## Παραπομπές


## Πηγές
* Hugo Weczerka: Handbuch der historischen Stätten: Schlesien, Stuttgart, 1977, ISBN 3-520-31601-3, pp. 18, 98 and 322 and genealogical tables on pages 602-603.
* Ludwig Petry and Josef Joachim Menzel (eds.): Geschichte Schlesiens, vol. 2, ISBN 3-7995-6342-3, p. 67.

Κατηγορία:Οίκος του Ποντιέμπραντυ
Γεώργιος του Μύνστερμπεργκ-Ελς

Με το όνομα αυτό υπάρχουν τα εξής πρόσωπα:
* Γεώργιος Α΄ του Μύνστερμπεργκ-Ελς
* Γεώργιος Β΄ του Μύνστερμπεργκ-Ελς
Κάρολος Φρειδερίκος του Μύνστερμπεργκ-Ελς

Ο **Κάρολος-Φρειδερίκος**, τσεχ.: Karel Bedřich z Minstrberka (18 Οκτωβρίου 1593 - 31 Μαΐου 1647) από τον Οίκο του Ποντιέμπραντυ ήταν δούκας του Ελς (1617-47) και του Μπέρνστατ (1639-47). Είχε τους τίτλους του δούκα του Μύνστερμπεργκ και του κόμη του Γκλατς.

## Βιογραφία
Ήταν ο δευτερότοκος γιος του Καρόλου Β΄ δούκα του Ελς & του Μπέρνστατ και της Ελισάβετ-Μαγδαληνής των Πιαστ-Σιλεσίας, κόρης του Γεωργίου Β΄ δούκα του Μπζεγκ.

## Οικογένεια
Παντρεύτηκε πρώτα το 1618 την Άννα-Σοφία των Βέττιν, κόρη του Φρειδερίκου-Γουλιέλμου Α΄ δούκα της Σαξονίας-Βαϊμάρης και είχε τέκνο:
* Ελισάβετ-Μαρία 1625-1686, δούκισσα του Ελς. Παντρεύτηκε τον Σίλβιο Α΄ Νίμροντ δούκα της Βυρτεμβέργης-Γιούλιχσμπουργκ.

Το 1642 ο Κάρολος-Φρειδερίκος έκανε δεύτερο γάμο, με τη Σοφία-Μαγδαληνή των Πιαστ-Σιλεσίας, κόρη του Ιωάννη-Χριστιανού δούκα του Μπζεγκ. Δεν απέκτησαν απογόνους.

## Πρόγονοι

## Αναφορές


## Πηγές
* Ludwig Petry, Josef Joachim Menzel (eds.): Geschichte Schlesiens. vol. 2, ISBN 3-7995-6342-3, p. 62 ff
* Hugo Weczerka: Handbuch der historischen Stätten: Schlesien, Stuttgart, 1977, ISBN 3-520-31601-3, p. LXIV, 19 and 369 as well as genealogical tables on p. 602-603
* Dr. Colmar Grünhagen: Geschichte Schlesiens, vol. 2, Friedrich Andreas Perthes, Gotha, 1886, p. 67, 180

Κατηγορία:Οίκος του Ποντιέμπραντυ
Ερρίκος Βεγκέσλαος του Ελς-Μπέρνστατ

Ο **Ερρίκος-Βεγκέσλαος**, τσεχ.: Hynek/Jindřich Václav z Minstrberka (7 Οκτωβρίου 1592 - 21 Αυγούστου 1639) από τον Οίκο του Ποντιέμπραντυ ήταν δούκας του Μπέρνστατ (1617-39). Είχε τους τίτλους του δούκα του Μύνστερμπεργκ και του κόμη του Γκλατς, αν και ποτέ δεν κυβέρνησε αυτές της περιοχές. Έγινε κυβερνήτης της Σιλεσίας (1629-39).

## Βιογραφία
Ήταν ο πρωτότοκος γιος του Καρόλου Β΄ δούκα του Ελς & του Μπέρνστατ και της Ελισάβετ-Μαγδαληνής των Πιαστ-Σιλεσίας (1562-1630), κόρης του Γεωργίου Β΄ δούκα του Μπζεγκ.

## Οικογένεια
Παντρεύτηκε πρώτα το 1617 την Άννα-Μαγδαληνή των Βίττελσμπαχ (1602-1630), κόρη του Γεωργίου-Γουσταύου δούκα του Παλατινάτου-Φέλντεντς. Δεν απέκτησαν απογόνους.

Το 1636 ο Ερρίκος-Βεγκέσλαος έκανε δεύτερο, μοργανατικό γάμο με την Άννα-Ούρσουλα του Ράιμπνιτς (π.1616-1657). Το επόμενο έτος ο Φερδινάνδος Γ΄ των Αψβούργων της έδωσε τον τίτλο της *πριγκίπισσας του Μπέρνστατ*. Είχε τέκνα:
* Άννα-Ελισάβετ 1637-1642 απεβ. 5 ετών, ένας γιος (1638), ένας υστερότοκος γιος (1639), απεβίωσαν νήπια.

## Πρόγονοι

## Αναφορές


## Πηγές
* Ludwig Petry and Josef Joachim Menzel (eds.): Geschichte Schlesiens, vol. 2, ISBN 3-7995-6342-3, pp. 58, 61, 63 and 201.
* Hugo Weczerka: Handbuch der historischen Stätten: Schlesien, Stuttgart, 1977, ISBN 3-520-31601-3, pp. 19 and 347 as well as genealogical tables on pages 602-603.

Κατηγορία:Οίκος του Ποντιέμπραντυ
Μπότσεκ Δ΄ του Ποντιέμπραντυ

Ο **Μποτσέκ Δ΄**, τσεχ.: Boček IV z Poděbrad (15 Ιουλίου 1442 - 28 Σεπτεμβρίου 1496) από τον Οίκο του Ποντιέμπραντυ ήταν Βοημός ευγενής, απόγονος των κυρίων του Κούνστατ.

## Βιογραφία
Ήταν ο πρωτότοκος γιος του Γεωργίου βασιλιά της Βοημίας και της Κουνιγούνδης του Στέρνμπεργκ. Έλαβε το όνομα του προπάππου του Μπότσεκ Β΄.

Αν και ήταν ο πρωτότοκος, ο πατέρας του δεν προσδοκούσε να τον διαδεχθεί ως κόμης, λόγω νοητικής υστέρησης. Έτσι δεν έγινε κόμης του Γκλατς/Κλάντσκο στο βασίλειο της Γερμανίας ή δούκας του Μύνστερμπεργκ, όπως οι αδελφοί του Βίκτωρ, Ερρίκος ο *Πρεσβύτερος* και Ερρίκος ο *Νεότερος*. 

Απεβίωσε 54 ετών στο κάστρο Κλάντσκο του Ερρίκου του *Νεότερου*. Ήταν άγαμος· τάφηκε στην εκκλησία του Φραγκισκανικού μοναστηριού που είχε κτίσει ο Ερρίκος ο *Πρεσβύτερος*. Το 1558 η σορός του, μαζί με οκτώ άλλες συγγενών του που είχαν ταφεί εκεί, μεταφέρθηκε στην κεντρική εκκλησία του Γκλατς.

## Πρόγονοι

## Πηγές
* Ondřej Felcman, Radek Fukala et al.: Poděbradové. Rod českomoravských pánů, kladských hrabat a sleszkých knížat, Nakladatelství Lidové Noviny, 2008, ISBN 978-80-7106-949-2.
* Lydia Baštecká, Ivana Ebelová, Náchod, Náchod, 2004, ISBN 80-7106-674-5, p. 57, 102

Κατηγορία:Οίκος του Ποντιέμπραντυ
Ερρίκος ο Νεότερος του Ποντιέμπραντυ

Ο **Ερρίκος** ο *Νεότερος*, τσεχ.: Heinrich der Jüngere von Podiebrad (18 Μαΐου 1452 - 1 Ιουλίου 1492) από τον Οίκο του Ποντιέμπραντυ ήταν κόμης του Γκλατς στο βασίλειο της Γερμανίας. Έγινε δούκας του Μύνστερμπεργκ (1462-71) μαζί με τους μεγαλύτερους αδελφούς του Βίκτωρα και Ερρίκο Α΄ τον *Πρεσβύτερο*. Κυβέρνησε το δουκάτο της Οπάβα μαζί με τους αδελφούς του (1465-72) και έγινε κατά καιρούς ο επίτροπος της Βοημίας· είναι γνωστός και ως συγγραφέας.

## Βιογραφία
Ήταν ο τέταρτος γιος του Γεωργίου της Βοημίας και της δεύτερης συζύγου του Ιωάννας, κόρης του Ιωάννη του Ροζμιτάλ. Έλαβε ανθρωπιστική παιδεία και συμμετείχε σε κονταρομαχίες ιπποτών. 

Ο Γεώργιος ήταν βασιλιάς, αλλά όχι κληρονομικός, έτσι έπεισε τον Φρειδερίκο Γ΄ των Αψβούργων το 1459 να τοποθετήσει τον γιο του Βίκτωρα στην Αυλή. Το 1462 ο Φρειδερίκος Γ΄ διόρισε επίσης τον Ερρίκο Α΄ τον *Πρεσβύτερο* και τον Ερρίκο τον *Νεότερο* στην Αυλή. Πιο πριν ο Γεώργιος τους είχε δώσει το φέουδο του Γκλατς και το δουκάτο του Μύνστερμπεργκ. Το 1465 τους έδωσε και το δουκάτο της Οπάβα ως φέουδο, που είχε αποκτήσει το προηγούμενο έτος.

## Οικογένεια
Νυμφεύτηκε το 1471 την Αικατερίνη των Βέττιν, κόρη του Γουλιέλμου Γ΄ λαντγκράβου της Θουριγγίας και είχε τέκνο:
* Άννα 1471-1517, παντρεύτηκε τον Ερρίκο Δ΄ του Νόιχαους, θησαυροφύλακα της Βοημίας και μπουργκράβο του κάστρου της Πράγας. 

Από την ερωμένη του Αικατερίνη Βοΐκοβα του Στιτάρ & Στραζνίτσε είχε αρκετά παιδιά. Ένα από αυτά είναι ο:
* Φρειδερίκος, κύριος του Κοστομλάτυ.

## Πρόγονοι

## Αναφορές


## Πηγές
* http://www.cesky-jazyk.cz/zivotopisy/hynek-z-podebrad.html
* Marek, Miroslav. "bohemia/podieb.html". Genealogy.EU.

Κατηγορία:Οίκος του Ποντιέμπραντυ
Βίκτωρ του Κουνστάτ και Ποντιέμπραντυ

Ο **Βίκτωρ**, τσεχ.: Viktorín z Poděbrad, or Viktorín Boček z Kunštátu a Poděbrad (1403 - 1 Ιανουαρίου 1427) από τον Οίκο του Ποντιέμπραντυ ήταν ευγενής της Βοημίας-Μοραβίας, υποστηρικτής των Χουσιτών. Ο γιος του έγινε βασιλιάς της Βοημίας.

## Βιογραφία
Ήταν ο τρίτος γιος του Μπότσεκ Β΄ θησαυροφύλακα & γενικού διοικητή της Βοημίας και της Άννας-Ελισάβετ, κόρης του Ερρίκου της Λάιπα. Έδωσε σε πολλούς γιους του ως δεύτερο όνομα το Μποτσέκ, όνομα σύνηθες στους προγόνους του.

## Οικογένεια
Νυμφεύτηκε την Άννα του Βάρτενμπεργκ (1403-1459) και είχε τέκνα:
* Γεώργιος 1420-1471, βασιλιάς της Βοημίας.
* Αλζμπέτα 1422-1501, παντρεύτηκε τον Γίντριχ ζ Ντουμπέ α Λιπέ.
* Μαρκέτα 1425-1476, παντρεύτηκε τον ποχουσλάβ ζε Ζερμπέρκα α Πλανέ.

## Πρόγονοι

## Παραπομπές


## Πηγές
* Felcman Ondrej, Radek Fukala et al.: Poděbradové. Rod českomoravských pánů, kladských hrabat a sleszkých knížat, Nakladatelství Lidové Noviny, 2008, ISBN 978-80-7106-949-2.

Κατηγορία:Οίκος του Ποντιέμπραντυ
Ιωάννης Κορβίνος

Ο **Ιωάννης**, ουγγρ.: Corvin János (2 Απριλίου 1473 - 12 Οκτωβρίου 1504) από τον Οίκο του Ουνιάδη ήταν νόθος γιος του βασιλιά της Ουγγαρίας και μόνο τέκνο του.

## Βιογραφία
Ήταν το μόνο τέκνο του Ματθία Κορβίνου της Ουγγαρίας από την ερωμένη του Βαρβάρα Έντελποκ. Γεννήθηκε στη Βούδα και έλαβε το επώνυμο από το κοράκι (λατιν.: corvinus) στον θυρεό του πατέρα του. 

Αρχικά προοριζόταν για την Εκκλησία, αλλά όταν ο Ματθίας έχασε την ελπίδα του να αποκτήσει τέκνα από τη σύζυγό του Βεατρίκη όρισε, προς το τέλος της ζωής του, διάδοχο του θρόνου τον νεαρό Ιωάννη. Τον γέμισε τιμές και πλούτη, ώσπου έγινε κατά πολύ ο πλουσιότερος γαιοκτήμονας. Τον ανακήρυξε δημόσια ως διάδοχό του και τον έκανε πρίγκιπα με αχανείς εκτάσεις ως προσόδους στη Σιλεσία (δουκάτο του Γκλόγκουφ). Έκανε τους διοικητές όλων των φρουρίων του βασιλείου να ορκιστούν υποστήριξη σε αυτόν και προσπάθησε να κανονίσει τον γάμο του με τη Μπιάνκα-Μαρία Σφόρτσα του Μιλάνου, σχέδιο που ματαιώθηκε από τις δολοπλοκίες της Βεατρίκης. 

Ο Ματθίας ήθελε να αναγνωριστεί ο Ιωάννης ως βασιλικός πρίγκιπας της Ουγγαρίας από τον Φρειδερίκο Γ΄ των Αψβούργων, αλλά το αιφνίδιο τέλος του άφησε το πράγμα σε εκκρεμότητα. Ο νεαρός πρίγκιπας βρέθηκε ξαφνικά μόνος μεταξύ εχθρών.

## Οικογένεια
Νυμφεύτηκε το 1496 τη Βεατρίκη Φρανκοπάν, κόρη του Μπερναντίν πρίγκιπα του Κρκ και Μόντους στην Κροατία και είχε τέκνα:
* Χριστόφορος 1499-1505, πρίγκιπας της Ουγγαρίας.
* Ελισάβετ 1496-1508, απεβ. 12 ετών.

## Παραπομπές


## Πηγές
* Kubinyi, András (2008). Matthias Rex. Balassi Kiadó. ISBN 978-963-506-767-1.
* Mureşanu, Camil (2001). John Hunyadi: Defender of Christendom. The Center for Romanian Studies. ISBN 973-9432-18-2.

## Εξωτερικοί σύνδεσμοι
* 

Κατηγορία:Οίκος του Ουνυάδη
Βουκ Γκργκούρεβιτς

Ο **Βουκ Γκργκούρεβιτς**, σερβ.: Вук Гргуревић Бранковић (π. 1440 - 16 Απριλίου 1485) από τον Οίκο Μπράνκοβιτς ήταν τιτουλάριος δεσπότης της Σερβίας (1471-85). Κληρονόμησε τον τίτλο του δεσπότη (η Σερβία ήταν υπό Οθωμανική κατοχή) από τον Ματθία Κορβίνο της Ουγγαρίας και κυβέρνησε το μεγαλύτερο μέρος της σημερινής Βοϊβοντίνα, υπό την επικυριαρχία της Ουγγαρίας. Είναι γνωστός στη Σερβική επική ποίηση για την ανδρεία και τον ηρωισμό του, όπου καλείται *Βουκ ο (πύρινος) δράκος*. Διοίκησε τον Ουγγρικό στρατό (*Μέλανα Στρατό*) σε αρκετές από τις μάχες του εναντίον των Οθωμανών. Θεωρείται ιδρυτής του μοναστηριού Γκργκέτεγκ.

## Βιογραφία
Ο πατέρας του Γκρίγκορ Μπράνκοβιτς, κυβερνήτης μέρους της Σερβίας, ήταν γιος του Γεωργίου δεσπότη της Σερβίας και της Ειρήνης Καντακουζηνής. Ο Γκρίγκορ είχε τυφλωθεί από τους Οθωμανούς το 1441.

Με την πτώση του Σερβικού δεσποτάτου το 1459, ο Βουκ ήταν αρχικά υποτελής των Οθωμανών, αλλά το 1465 προσχώρησε στην υπηρεσία του Ματθία Κορβίνου και έγινε ο διοικητής της Σερβικής στρατιωτικής μοίρας στη Σύρμια.

## Οικογένεια
Νυμφεύτηκε τη Βαρβάρα Φρανκοπάν.

## Παραπομπές


## Πηγές
* Dr. Aleksa Ivić, Istorija Srba u Vojvodini, Novi Sad, 1929.
* Dr. Dušan J. Popović, Srbi u Vojvodini, knjiga 1, Novi Sad, 1990.
* Ćirković, Sima (2004). The Serbs. Malden: Blackwell Publishing.

## Εξωτερικοί σύνδεσμοι
* 

Κατηγορία:Δυναστεία των Μπράνκοβιτς
Λαζάρ Βούκοβιτς

Ο **Λαζάρ Βούκοβιτς**, σερβ.: Лазар Вуковић (απεβ. 12 Ιουλίου 1410) από τον Οίκο Μπράνκοβιτς ήταν knez (πρίγκιπας) στη Σερβία.

## Βιογραφία
Ήταν γιος του Βουκ Μπράνκοβιτς gospodin (κυρίου) μέρους της Σερβίας και της Μάρας Λαζάρεβιτς, κόρης του Λαζάρου πρίγκιπα της Σερβίας. 

Κατά την Οθωμανική μεσοβασιλεία ο πατέρας του πρόδωσε τον Μουσά Τσελεμπή, γιο του Βαγιαζίτ Α΄, που ηττήθηκε τον Ιούνιο του 1410. Τότε ο Στέφανος Λαζάρεβιτς (αδελφός της Μάρας), που συνέχισε να υποστηρίζει τον Μουσά, αποσύρθηκε έπειτα από τη μάχη της Κωνσταντινούπολης, ενώ ο Βουκ και ο γιος του Λαζάρ Βούκοβιτς επέστρεψαν στη χώρα τους. Καθ' οδόν όμως τους συνέλαβαν οι οπαδοί του Μουσά και τους σκότωσαν στις 11 Ιουλίου 1410. Τα Παλαιά Σερβικά χρονικά αναφέρουν λανθασμένα ότι οι Τζούρατζ Γκργκούρεβιτς, Λαζάρ Βούκοβιτς, Βουκ και Λαζάρ Λαζάρεβιτς σκοτώθηκαν το 1410. 

## Πηγές
* Stanoje Stanojević (1910). Историја српскога народа. Штамп. Давидовић. 
* Аполло́н Алекса́ндрович Ма́йков (Apollon Aleksandrovich Maĭkov) (1990) [1857].

Κατηγορία:Δυναστεία των Μπράνκοβιτς
ΜΦΚ Ζέμπλιν Μιχαλόβτσε

Η **ΜΦΚ Ζέμπλιν Μιχαλόβτσε** (σλοβακικά: *MFK Zemplín Michalovce*, ) είναι σλοβακικός σύλλογος ποδοσφαίρου, με έδρα το Μιχαλόβτσε. Αγωνίζεται στη Σούπερ Λίγκα Σλοβακίας από τη σεζόν 2015–16. 

## Ιστορία
Ο Ζέμπλιν Μιχαλόβτσε ιδρύθηκε το 1912. Ο πρώτος της αγώνας διεξήχθη το καλοκαίρι του 1912, όπου η Ζέμπλιν έχασε από την ΦΚ Ποζντισόβτσε με 0-6. Στις 13 Ιουνίου 2015, νίκησε τον κύριο αντίπαλό της, ΜΦΚ Σκαλίτσα, σε μια αποφασιστική εκτός έδρας νίκη με 2-0 και εξασφάλισε την πρώτη θέση και μια ιστορική άνοδο στην κορυφαία κατηγορία. 

## Διακρίσεις

### Εγχώριες
 **Τσεχοσλοβακία**

* **[[:sk:Slovenská národná futbalová liga|Εθνικό Πρωτάθλημα Σλοβακίας]]** *(1969–93)* 
***Νικήτρια (1):* 1974–75

 **Σλοβακία**

* **[[2. Λίγκα Σλοβακίας]]** *(1993–)* 
***Νικήτρια (1):* 2014–15 (Άνοδος)
***2η θέση (1):* 2013–14
* **[[Κύπελλο Σλοβακίας (ποδόσφαιρο ανδρών)|Κύπελλο Σλοβακίας]]** *(1961 – σήμερα)* 
** *Ημιτελικοί (1):* 2016-17 

## Συνεργαζόμενοι σύλλογοι
Οι ακόλουθοι σύλλογοι συνδέονται με τη Ζέμπλιν Μιχαλόβτσε: 

*  ΑΚ Μίλαν (2011–παρόν)
*  ΦΚ Σομπράντσε-Σομπρανέτσκο (2020–παρόν)

## Αντιπαλότητες
Οι μεγαλύτεροι αντίπαλοι της Ζέμπλιν είναι ομάδες από την ανατολική Σλοβακία, όπως οι 1. ΦΚ Τάτραν Πρέσοβ, Παρτιζάν Μπαρτνέγιοβ, ΦΚ Μπόντβα Μόλνταβα ναντ Μποντβόου, ΣΚ Φούτουρα Χουμένε και ΦΚ Σομπράντσε-Σομπρανέτσκο. Οι υποστηρικτές της ομάδας, που ονομάζονται *Ultras Zemplín Michalovce (GS-52),* διατηρούν φιλικές σχέσεις με τους οπαδούς της ΜΦΚ Κόσιτσε, που ονομάζονται *Viva Košice*. 

## Χορηγίες

### Συνεργάτες
* Scorp 
* ISDB 
* Eurovia 
* Πόλη του Μιχαλόβτσε 
* Θερμικό πάρκο Šírava 
* Bel Group 
* FIN.M.O.S. 

## Παραπομπές


## Εξωτερικοί σύνδεσμοι
* Επίσημος ιστότοπος  (σλοβακικά) 
*    
*  

  
Κατηγορία:Ποδοσφαιρικές ομάδες Σλοβακίας
Κατηγορία:Ιδρύσεις ποδοσφαιρικών ομάδων το 1912
Κατηγορία:ΜΦΚ Ζέμπλιν Μιχαλόβτσε
Μιγκέλ Ματαμόρος

Ο **Μιγκέλ Ματαμόρος** (ισπ. ***Miguel Matamoros***, 1894 - 1971) υπήρξε Κουβανός μουσικός και συνθέτης. Είχε μεγάλη συνεισφορά στην ανάπτυξη του κουβανικού τραγουδιού (Son Cubano), ενός ρυθμού που προέρχεται από τις αγροτικές περιοχές της ανατολικής Κούβας. Γνώρισε τεράστια επιτυχία ως στιχουργός πολλών δημοφιλών τραγουδιών, όπως το *«[[Lágrimas negras (τραγούδι)|Lágrimas Negras]]*» και το «*Son de la Loma*». Ήταν επίσης ιδρυτής του επίσης επιτυχιμένου «''Trío Matamoros''»*.* 

## Παραπομπές


Κατηγορία:Κουβανοί μουσικοί
Lágrimas negras (τραγούδι)

****** (*«με μαύρο δάκρυ»*) είναι ο τίτλος δημοφιλούς τραγουδιού μπολερό - σον σε στίχους και μουσική Μιγκέλ Ματαμόρος. Από το 1929 μέχτι σήμερα το έχουν ηχογραφήσει πάνω από 20 διαφορετικοί καλλιτέχνες και συγκροτήματα, και έχει γίνει τμήμα της κουβανικής μουσικής παράδοσης. 

Η ιστορία του τραγουδιού έχει να κάνει με ένα αληθινό περιστατικό που συνέβη στον Μιγκέλ Ματαμόρος κατά την διάρκεια ταξιδιού του στο Σάντο Ντομίνγκο. Ακούει μια γυναίκα στο διπλανό δωμάτιο να κλαίει. Δεν θρηνούσε η κακομοίρα κάποιον χαμένο συγγενή της. Ο σύζυγός της μόλις την είχε απατήσει και εγκαταλείψει, και τώρα κλαίει «*με μαύρο δάκρυ*». Το τραγούδι καυτηριάζει τον οικτρό και άπιστο σύζηγό της, που ενώ της λέει γλυκόλογα, αμέσως μετά την εγκαταλείπει και πάει στην εφήμερη αγγαλιά της ερωμένης του. 
## Ηχογραφήσεις

* Trío Matamoros
* Adalberto Álvarez
* Azul Azul
* Rubén Blades
* Compay Segundo (επίσης σε ντουέτο με την Cesária Évora)
* Celia Cruz
* Dan Den
* Barbarito Díez
* José Feliciano
* Olga Guillot
* Orquesta Aragón
* Omara Portuondo
* María Dolores Pradera (επίσης μαζί με Cachao και Diego el Cigala)
* Rachael Price
* Adalberto Santiago
* Los Tres
* Bebo Valdés, Cachao και Carlos "Patato" Valdés: *[[El Arte del Sabor]]*
* Bebo Valdés & Diego el Cigala με Paquito D'Rivera: *[[Lágrimas Negras (album)|Lágrimas negras]]*
* Chucho Valdés και Irakere
* Cuco Valoy
* María Teresa Vera
* Vieja Trova Santiaguera

Κατηγορία:Ισπανόφωνα τραγούδια
Κατηγορία:Τραγούδια του 1929
Χοσέ Φελισιάνο

Ο **Χοσέ** Μονσεράτ **Φελισιάνο** Γκαρσία (ισπ. *José Monserrate Feliciano García*, γενν. 1945), είναι Πουερτορικανός μουσικός, τραγουδιστής και συνθέτης, γνωστός για πολλές διεθνείς επιτυχίες, συμπεριλαμβανομένης της παράδοσης του " Light My Fire " των Doors και του χριστουγεννιάτικου single με τις καλύτερες πωλήσεις, " Feliz Navidad ." Η μουσική του είναι γνωστή για τη σύνθεσή της σε στιλ: λατινικά, τζαζ, μπλουζ, ψυχή και ακόμη και ροκ, που δημιουργήθηκε κυρίως με τον μοναδικό, χαρακτηριστικό ήχο της ακουστικής κιθάρας. Οι πολλές φορές μικρές επιρροές του με εύκολη ακρόαση είναι εύκολα αναγνωρίσιμες σε πολλά τραγούδια που ακούγονται σε όλο τον κόσμο.  
## Παραπομπές


Κατηγορία:Πορτορικανοί τραγουδιστές
Κατηγορία:Βραβευμένοι με Grammy
Κατηγορία:Τυφλοί μουσικοί
Χριστόφορος Κορβίνος

Ο **Χριστόφορος Κορβίνος** (8 Αυγούστου 1499 - 17 Μαρτίου 1505) από τον Οίκο του Ουνυάδη ήταν το τελευταίο (άρρην) μέλος του Οίκου του.

## Βιογραφία
Ήταν ο μόνος γιος του Ιωάννη Κορβίνου πρίγκιπα της Ουγγαρίας (νόθου, αλλά μόνου γιου του Ματθία Κορβίνου της Ουγγαρίας) και της Βεατρίκης Φρανκοπάν, κόρης του Μπερναντίν ευγενούς στην Κροατία.

Η αδελφή του Ελισάβετ Κορβίνου μνηστεύθηκε τον Γεώργιο Ζαπόλυα, νεότερο αδελφό του Ιωάννη βασιλιά της Ουγγαρίας. Έπειτα από το τέλος του πατέρα του το 1504 έγινε επικεφαλής του Οίκου του, απεβίωσε όμως σύντομα μετά· έτσι ο Οίκος εξέλιπε, καθώς ο Χριστόφορος ήταν ο τελευταίος άρρην των Ουνυάδη.

Φημολογήθηκε ότι είχε δηλητηριαστεί. Τρία έτη μετά απεβίωσε και η Ελισάβετ, 12ετής. Ο Χριστόφορος τάφηκε στο μοναστήρι της Λεπολγκλάβα, δίπλα στον πατέρα του.

## Πηγές
* Schönherr, Gyula: Hunyadi Corvin János (János Corvinus Hunyadi), Franklin-Társulat, Budapest, 1894 URL: See External Links

Κατηγορία:Οίκος του Ουνυάδη
Γιόχαν Κένιγκ

O **Γιόχαν Κένιγκ** (γερμανικά: *Johann König*, γενν. Κεν, 1972) είναι Γερμανός κωμικός. 

## Δισκογραφία

### Άλμπουμ (CD)

* 2001: *… liest, singt und macht*
* 2003: *Och nöö.*, W S M (Warner)
* 2006: Kester Schlenz: Bekenntnisse eines Säuglings. Random House Audio, ISBN 3-86604-336-8, gelesen von Johann König
* 2008: *Missversteht mich nicht falsch – Gestammelte Werke live.* Hpr (Alive)
* 2010: *Der Königsweg* (DAISY Edition) (1 CD): Triumph der Langeweile. Argon Verlag, 2010, ISBN 978-3-8398-5027-5
* 2010: *Der Königsweg: Triumph der Langeweile*. Argon Verlag, Berlin, ISBN 978-3-86610-933-9

### DVD

* 2005: *Ohne Proben nach oben* (live)
* 2007: *Johann König eskaliert*
* 2010: *Total Bock auf Remmi Demmi*
* 2015: *Feuer im Haus ist teuer, geh' raus*
* 2018: *Milchbrötchenrechnung*

### Κινηματογράφος

* 2004: *Crazy Race 2 - Γιατί ο τοίχος έπεσε πραγματικά* 
* 2006: *Hammer & Hart* 
* 2007: *Crazy Race 3 - Επιλέγετε κάθε κλειδαριά* 
* 2010: *Στην ηλικία της Έλεν* 

## Παραπομπές


## Εξωτερικοί σύνδεσμοι
* 

Κατηγορία:Γερμανοί ηθοποιοί
Κατηγορία:Κωμικοί
NBA 1958-59

H **αγωνιστική περίοδος 1958-59** ήταν η 13η στην ιστορία του NBA. Στο πρωτάθλημα έλαβαν μέρος 8 ομάδες και έδωσαν 72 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μπόστον Σέλτικς επικράτησαν των Μινεάπολις Λέικερς με 4-0 νίκες στους τελικούς και κατέκτησαν τον τίτλο για δεύτερη φορά στην ιστορία τους. 

Αυτό ήταν το πρώτο από τα οκτώ συνεχόμενα πρωταθλήματα που θα κατακτούσαν οι Σέλτικς έως και το 1966. Ήταν επίσης η πρώτη από τις πολλές σειρές τελικών αγώνων ανάμεσα στις δύο ομάδες κατά τις επόμενες δεκαετίες και η αρχή της μεγαλύτερης αντιπαλότητας στο NBA.

## Αξιοσημείωτα γεγονότα
* Ο Έλτζιν Μπέιλορ του πανεπιστημίου του Σιάτλ επιλέχθηκε στο νούμερο 1 του Ντραφτ από τους Μινεάπολις Λέικερς. Οι Σίρακιουζ Νάσιοναλς επέλεξαν τον Χαλ Γκριρ στο νούμερο 13.
* Το All-Star Game της σεζόν έλαβε χώρα την Παρασκεύη 23 Ιανουαρίου 1959 στο Ντιτρόιτ του Μίσιγκαν, όπου η Δύση επικράτησε της Ανατολής με 124-108. Οι Μπομπ Πετίτ των Σαιντ Λούις Χοκς και Έλτζιν Μπέιλορ των Μινεάπολις Λέικερς μοιράστηκαν το βραβείο του πολυτιμότερου παίκτη.
* Στις 27 Φεβρουαρίου 1959, οι Μπόστον Σέλτικς σημείωσαν ρεκόρ πόντων για μία ομάδα σε αγώνα κανονικής περιόδου, όταν πέτυχαν 173 στο εντός έδρας παιχνίδι ενάντια στους Μινεάπολις Λέικερς.

## Κανονική περίοδος
### Βαθμολογίες

;Δυτική Περιφέρεια

;Ανατολική Περιφέρεια

### Κορυφαίοι στατιστικών

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

### Βραβεύσεις
* **[[Βραβείο πολυτιμότερου παίκτη στο NBA|Πολυτιμότερος παίκτης (MVP)]]:** Μπομπ Πετίτ (Σαιντ Λούις Χοκς)
* **[[Βραβείο rookie της χρονιάς στο NBA|Rookie της χρονιάς]]:** Έλτζιν Μπέιλορ (Μινεάπολις Λέικερς)

* **Καλύτερη πεντάδα**
** Μπομπ Κούζι (Μπόστον Σέλτικς)
** Μπομπ Πετίτ (Σαιντ Λούις Χοκς)
** Μπιλ Σάρμαν (Μπόστον Σέλτικς)
** Μπιλ Ράσελ (Μπόστον Σέλτικς)
** Έλτζιν Μπέιλορ (Μινεάπολις Λέικερς)

* **2η καλύτερη πεντάδα**
** Πολ Αράιζιν (Φιλαδέλφεια Ουόριορς)
** Ρίτσι Γκέριν (Νιου Γιορκ Νικς)
** Κλιφ Χάγκαν (Σαιντ Λούις Χοκς)
** Σλέιτερ Μάρτιν (Σαιντ Λούις Χοκς)
** Ντολφ Σέις (Σίρακιουζ Νάσιοναλς)

## Πλέι-οφ

## Παραπομπές

## Εξωτερικοί σύνδεσμοι
*Αγωνιστική περίοδος 1958-59 στο NBA.com
*Περίληψη αγωνιστικής περιόδου 1958-59 στο Basketball-Reference.com
Πλέι-Οφ NBA 1960

Τα **πλέι-οφ του 1960** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1959-60 του **[[NBA]]**. Το τουρνουά ολοκληρώθηκε με τους Μπόστον Σέλτικς να κερδίζουν τους Σαιντ Λούις Χοκς με 4-3 νίκες στους τελικούς της διοργάνωσης και να κατακτούν το τρόπαιο του πρωταθλητή. 

Αυτός ήταν ο δεύτερος συνεχόμενος και ο τρίτος συνολικά τίτλος στην ιστορία των Σέλτικς, οι οποίοι πήραν ρεβάνς από τους Χοκς για το χαμένο πρωτάθλημα του 1958. Οι Σέλτικς και οι Χοκς συναντήθηκαν σε τέσσερις από τους πέντε τελικούς το διάστημα 1957-1961, με τους Σέλτικς να κερδίζουν τους τρεις (1957, 1960, 1961) και τους Χοκς τον ένα (1958).

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
* Οι **[[Σαιντ Λούις Χοκς]]** (1) πέρασαν άνευ αγώνων στους τελικούς της κατηγορίας.
(2) Ντιτρόιτ Πίστονς vs. (3) **[[Μινεάπολις Λέικερς]]**:

### Ημιτελικοί Ανατολικής κατηγορίας
* Οι **[[Μπόστον Σέλτικς]]** (1) πέρασαν άνευ αγώνων στους τελικούς της κατηγορίας.
(2) **[[Φιλαδέλφεια Ουόριορς]]** vs. (3) Σίρακιουζ Νάσιοναλς:

## Τελικοί κατηγοριών
### Τελικοί Δυτικής κατηγορίας
(1) **[[Σαιντ Λούις Χοκς]]** vs. (3) Μινεάπολις Λέικερς:

### Τελικοί Ανατολικής κατηγορίας
(1) **[[Μπόστον Σέλτικς]]** vs. (2) Φιλαδέλφεια Ουόριορς:

## Τελικοί NBA

(Α1) **[[Μπόστον Σέλτικς]]** vs. (Δ1) Σαιντ Λούις Χοκς:

## Εξωτερικοί σύνδεσμοι
* 1960 NBA Playoffs  στο Basketball-Reference

1960
Πλει-Οφ